遠古時期嘅歐洲人興拜嗰啲希臘羅馬噉嘅多神信仰走向衰落，並且俾一神論嘅基督教取代，早期嘅基督教好反對拜偶像，對於打前時期（俾人攞嚟拜）嘅天神雕像相當反感，出現咗破壞偶像主義嘅現象，而且神職人員同商人帶住雕塑方面嘅知識同埋改革歐洲藝術嘅意欲行勻成個歐洲大陸，令到歐洲嘅雕塑藝術起咗重大變化，而喺黑暗時代（Dark Age）過後，10 世紀嘅歐洲喺文化同經濟上開始繁榮返，出現咗羅曼式（Romanesque）同哥德式（Gothic）等嘅新藝術風格，例如喺當時嘅歐洲，象牙雕頗為盛行，係有錢階層嘅代表。